alexandrainst/scandi-wiki huggingface dataset:
Kvitsøy

Kvitsøy er en øy og en kommune i Rogaland. Den omgis av de ytre deler av Boknafjorden; mot nord ligger Karmøy og Bokn, og mot øst Rennesøy og Randaberg. 

Kvitsøy er landets minste kommune målt i areal, med kun 6,17 km².

Det blir gitt ut ei lokalavis på Kvitsøy, Kvitsøypatrioten, som blir gitt ut fire ganger i året. Utgiver er Kvitsøy Idrettslag (KIL).

Kvitsøy trafikksentral er kontrollsentral for skipstrafikken mellom Jærens rev og Bømlafjorden.

Historie 
På Kvitsøy finnes et 3,9 meter høyt steinkors fra kristendommens første dager i Norge. I tillegg til å være et kristent symbol ble det også benyttet som seilingsmerke. Like ved steinkorset ligger ruinene av St. Clemenskirken. Denne ble etter sagnet revet i 1270. Døpefonten fra St. Clemenskirken er funnet og fungerer som døpefont i dagens kirke, som ble bygget i 1600.

I 1208 ble det inngått en fredsavtale mellom baglerne og birkebeinerne på Kvitsøy, som fikk navnet Kvitsøyforliket etter øya.

I kommunen var det en stor radiosender, et sendeanlegg for sendinger på kortbølge- og mellombølge. Radiosenderen ble omtalt som «Kvitsøysenderen» eller som «Kvitsøy kringkaster». Antennemastene, som var 115 meter høye, var et lett gjenkjennelig landemerke inntil de ble revet i mai 2012.

Tusenårssted
Kommunens tusenårssted er en modell av et vippefyr ved siden av nåværende fyr, Kvitsøy fyr. Modellen er av vippefyret som ble reist i år 1700.

Politikk

Kommunestyrevalget 2019

Kommunestyrevalget 2015

Kommunestyrevalget 2011

Fastlandsforbindelse 
 Kvitsøy–Mekjarvik betjenes av ferja MF «Fjordveien» med åtte avganger daglig på hverdager.
Da T-forbindelsen til Karmøy åpnet 5. september 2013, ble ferjeforbindelsen nordover til  Skudeneshavn lagt ned. Gjennom veiprosjektet Rogfast skal Kvitsøy få fastlandsforbindelse gjennom Kvitsøytunnelen og Boknafjordtunnelen. Prosjektet er politisk vedtatt og skal etter planen påbegynnes høsten 2017 eller 2018. Tunnelene skal stå klare til bruk ved årsskiftet 2025–2026.

Folk fra Kvitsøy 
Lauritz Haaland (1955-1938), kunstmaler
Deb Haaland (f. 1960), amerikansk politiker (D), USAs innenriksminister fra 2021, med aner til Kvitsøy 
Magne Adolfsen (f. 1946), kunstmaler 
Roy Steffensen (f.1980), stortingsrepresentant (FrP) fra 2013

Referanser

Eksterne lenker

 Statens vegvesens konsekvensutredning av Rogfast

 
Fergesteder i Rogaland
Randaberg

Randaberg er en kommune i Rogaland. Kommunen ligger som Jærens nordre spiss, med byen Stavanger som nærmeste nabo. Kommunen grenser også mot Sola kommune i sørvest (i sjø), Rennesøy i nordøst og Kvitsøy kommune i nordvest.  Ellers grenser Randaberg mot Nordsjøen og Boknafjorden. 1. juli 1922 ble Randaberg utskilt fra Hetland som egen kommune. Randaberg er Norges minste fastlandskommune.

Natur

Geologi
Kommunen dekkes av de nedre og midtre lag av skyvedekket til den kaledonske fjellkjedefoldingen, med nederst glimmerskifer og fyllitt i øst, og øverst granitt og øyegneis fra midtre og yngre proterozoikum helt vest i Randaberg.

Samfunn

Politikk

Kommunestyrevalget 2019

Kommunestyrevalget 2015

Skole
Det er tre grunnskoler i kommunen: Harestad skole, Grødem skole og Goa skole. De er alle fra 1. til 10. klassetrinn. Det er en skolefaglig ansvarlig i kommunen, Petter Andreas Hagen, ellers er skolene selvdrevet. Harestad skole hadde lenge et driftsstyre, men fra og med skoleåret 2019/2020 fikk også Harestad skole samarbeidsutvalg (SU), slik Goa og Grødem skole har.

Randaberg har også en videregående skole,  Randaberg videregående skole, som ligger på østsiden av Randaberg, rett ved grensen til  Stavanger. Skolen har studiespesialisering og yrkesfag.

Kultur

Tusenårssted
Kommunens tusenårssted er sentrum, med torget og området rundt. Kommunen valgte også et tusenårsbygg, som er Grødem kirke. Der ble også tusenårstrærne plantet.

Historie
Historien til Randaberg strekker seg 13 000 år tilbake i tid.

Kjente personer fra Randaberg
Jon Torbergsson (født 1153), lendemann og adelsmann
Ragnhild Jonsdatter  (født 1178), gift med Skule Bårdsson, mormor til Magnus Lagabøte
Reidar Goa (1942–2018), fotballspiller
Asgaut Viste (født 1947), professor i kirurgi
Fred Anton Ingebrigtsen (født 1964), investor
Bjarte Tjøstheim (født 1967), underholder og komiker
Tom Tvedt (født 1968), politiker (Ap), tidligere president i Norges Idrettsforbund 2015–2019
Kjersti Ertresvaag Andersen (født 1969), ambassadør
Stein Bjelland (født 1970), musiker
Bent Høie (født 1971), stortingsrepresentant (H), helse- og omsorgsminister 2013–2021
Hans-Peter Lindstrøm (født 1973), musiker
Rune Holta (født 1973), verdensmester i Speedway
Erik Fuglestad (født 1974), fotballspiller
Børge Fjordheim (født 1975), musiker
Iven Austbø, (født 1985), fotballspiller
Alexander Gabrielsen (født 1985), fotballspiller
Iselin Nybø (født 1981), stortingsrepresentant (V) 2013–2017, statsråd 2018–2021

Referanser

Eksterne lenker
 
 Randaberg VGS
 Bygdebladet for Randaberg, Rennesøy, Kvitsøy og Finnøy
Suldal

Suldal er en kommune i Ryfylke, nordøst i Rogaland. Den grenser i nord mot Sauda, Etne og Ullensvang, i øst mot Vinje og Bykle, i sør mot Hjelmeland, og i vest mot Vindafjord. Over fjorden ligger Finnøy og Tysvær kommuner.

Kommunen har 3 820 innbyggere, hvorav 1 174 bor i tettsteder. Den er med sine 1 736 km² Rogalands største kommune i utstrekning, samt den femte største på Vestlandet. Landskapet strekker seg fra kyst- og fjordlandskap til dalfører, skoger og uberørte fjellområder. Noen kjente turmål er Snønuten og Napen.

Suldal er en av de store kraftkommunene i Norge. Utbyggingene begynte på 1960-tallet da nedbørsfeltet til Suldalsvatnet ble gjenstand for omfattende regulering. Først kom Røldal-Suldal og senere Ulla-Førre. Omtrent 8 % av den samlete kraftproduksjonen i Norge foregår i kommunen, hvor Blåsjø er det største damanlegget. Reguleringen har ført til store inngrep i naturen, men også inntekter for kommunen.

Kommunesenteret Sand er et trafikknutepunkt, handels- og skolesenter. Suldal er også vertskommune for Topp Volley Norge og har som mål å utdanne topp volleyballspillere. Sauda vidaregåande skule avd. Sand har fostret mange volleyballtalenter opp gjennom årene.

I desember 2019 åpnet Suldal bad.

Politikk

Kommunestyrevalget 2019

Kommunestyrevalget 2015 

Torkel Myklebust (Sp) var ordfører fra 2007 til 2015.

Referanser

Eksterne lenker 
 Suldal kommune
 Suldal - Store norske leksikon
 Visit Suldal
 Suldal i Ryfylke 
 Lokale historier/lokalhistorie fra Suldal
Askvoll

Askvoll er en kommune lengst vest i Sunnfjord i Vestland. Kommunen grenser mot Sunnfjord kommune i øst, Kinn kommune i nord, Fjaler i sør og Nordsjøen i vest.

Politikk og samfunn

Næringsliv
Askvoll har et variert næringsliv med stor vekt på primænæringer. 16 prosent av befolkningen arbeider innen jordbruk, skogbruk og fiske. Sysselsettingen innen industrivirksomheter utgjorde 9,14 prosent i 2008 mot 5,25 prosent i 2015. Industrivirksomheten i kommunen har i mange år vært dominert av metallvareproduksjon, særlig knivproduksjon (A/S Helle Fabrikker), og næringsmiddelindustri (fiskeforedlling).

Kommunen har i de senere år hatt en markert nedgang i folketall og arbeidsplasser. Utviklingen av folketallet har vært særlig negativ i aldersgruppen 20-40 år. Kommunen er i perioden 2011-2016 tildelt omstillingsmidler fra Kommunal- og moderniseringsdepartementet og Sogn og Fjordane fylkeskommune. Formålet med omstillingsprosjektet er arbeidsplassvekst og tilflytting.

Politikk

Kommunestyrevalget 2019

Kommunestyrevalget 2015

Kjente askvollinger

Anders Askevold 
Kunstmaleren Anders Askevold (1834-1900) var født i Askvoll. Han er en av de fremste norske romantiske malerne fra den såkalte Düsseldorf-skolen; i sin levetid oppnådde han internasjonal berømmelse, og verkene hans er innkjøpt av norske og internasjonale museer. Han er særlig kjent for sine dyre- og landskapsmalerier.

Oddvar Torsheim 
Multikunsteren Oddvar Torsheim (1938–) ble født i Askvoll. På sentrumskaia i Askvoll kommune står en skulptur i iddefjordsgranitt som forestiller Torsheim. Skulpturen ble avduket på Torsheims 75-årsdag den 2. november 2013; den er laget av billedkunstneren Stig Eikaas.

Liste over kjente personer (utvalg) 
Johannes Winding Harbitz (1831–1917), skipsreder og politiker (H)
Anders Askevold (1834–1900), kunstmaler
Mathias Stubseid (1864–1934), ordfører (V) i Askvoll i 26 år, 1908–1934
Nikolaus Gjelsvik (1866–1938), professor i rettsvitenskap
Jørgen Stang  (1924–2002), barnebokforfatter og lyriker
Jorunn Ringstad (1943–2005), stortingsrepresentant (Sp) 1993–2005
Frida Melvær (f. 1971), stortingsrepresentant (H) 2017–2021
Tore Storehaug (f. 1992), stortingsrepresentant (KrF) 2017–2021

Se også 
 Værlandet og Bulandet

Referanser

Eksterne lenker 
 Kommunens nettsted
 Askvoll - Store norske leksikon
 Askvoll - Allkunne levande leksikon

 
Fergesteder i Vestland
Aurland

Aurland er en kommune i Vestland. Den ligger ved Sognefjordens sørlige fjordarmer Aurlandsfjorden og Nærøyfjorden. Kommunen grenser i nord til Vik, i nord og øst til Lærdal, i øst til Hol, i sør til Ulvik, og i vest til Voss. Steder i kommunen inkluderer administrasjonssenteret Aurlandsvangen, bygda Undredal og turiststedene Gudvangen og Flåm. Aurland kommune var en del av Sogn og Fjordane fylke.

Tusenårssted
Kommunens tusenårssted er plassen hvor den gamle stavkirken sto, på Rygg. Dette ligger sentralt i Aurlandsvangen. Et sentralt landskapselement i Aurlandsdalen er Aurlandselvi som er en berømt sjøaureelv, spesielt på grunn av stor gjennomsnittlig fangstvekt.

Innsjøer og fosser
Kjelfossen
Kjosfossen
Kongshellervatnet
Langavatnet
Nyhellervatnet
Store Vargevatnet
Viddalsdammen

Severdigheter

Flere severdigheter
 Lensmannsstova

Samferdsel
Flåmsbana er en  sidebane til Bergensbanen mellom Myrdal stasjon og Flåm. Hele banen ligger i Aurland. Stasjonene på Flåmsbana – i tillegg til Upsete stasjon på Bergensbanen – er de eneste jernbanestasjonene i Sogn og Fjordane.

Stamvegen  mellom Oslo og Bergen går gjennom kommunen. Her finner man flere av Norges lengste tunneler. Verdens lengste vegtunnel Lærdalstunnelen ble åpnet av Kong Harald V 27. november 2000 og går mellom Aurland og Lærdal. Det er til sammen 43,0 km tunnel på 51,5 km vei mellom Gudvangen og Lærdal.

E16-trase gjennom Aurland:

Næringsstruktur 
Aurland er i hovedsak en turistkommune som er hardt rammet av Covid-19 i 2020 og 2021. I desember 2020 var kommunen på topp 5 listen over kommuner med høy arbeidsledighet, der 8 % var helt arbeidsledig  Dette er en økning på 243 % siden desember 2019 .

Politikk

Kommunestyrevalget 2019

Kommunestyrevalget 2015

Kjente aurlendinger

Nils Gregoriussen Tveranger (født 14. februar 1874 i Solund, død 13. juli 1953 i Aurland) var en skomaker i Aurland. Dro som trettenåring i 1887 til Amerika med sin far for å lære seg skomakeryrket. Kom som 20 åring til Aurland i 1894.  Han kom hjem fra Amerika med kunnskap om hvordan en laget mokasiner, og startet med skoproduksjon på basis av den amerikanske modellen, som her hjemme går under navnet Aurlandssko. Tveranger hadde 15 mann i arbeid på verkstedet. På det meste ga produksjonen av den spesielle skoen arbeid til 90 personer i Aurland.

Etternavn og stedsnavn 
Selv om mange av innbyggerne deler samme etternavn som Skjerdal, Hylland, Terum, Loven, Tokvam, Underdal osv. er de ikke nødvendigvis tett slektskap mellom disse familiene utover hva som er vanlig på små steder, men refererer i hovedsak til geografiske områder lokalt i Aurland.

Dialekt

Aurland i media 
Aurland kommune har link til de fleste omtaler i media fram til januar 2016 på sin hjemmeside.

Lokalavisen for området er Sogn Avis og Porten.

Se også
 Aurlandsdalen

Referanser

Eksterne lenker
 Kommunens nettsted
 Aurland - Store norske leksikon
 Aurland - Allkunne levande leksikon
 Turistinformasjon - Aurland/Flåm
Balestrand

Balestrand var en kommune i tidligere Sogn og Fjordane fylke inntil den av Stortinget ble besluttet slått sammen med Sogndal og Leikanger fra 1. januar 2020.. Balestrand ligger nord for den midtre delen av Sognefjorden, og grenset i nord til Førde, i øst til Sogndal og Leikanger, i sør til Vik (sør for Sognefjorden), og i vest til Høyanger og Gaular. Tettstedet Balestrand var kommunens administrasjonssenter, og har  innbyggere per 1. januar .

Samfunn

Offentlige tilbud
I Balestrand er det én kino, Friberg Kino, og en moderne kunstgressbane med flomlys. Sognefjord Akvarium viser livet i Sognefjorden.

Idrett
Balestrand har et herrelag i 6. divisjon, og andrelaget spiller 7er-fotball i 7. divisjon. Jentelaget vant i Norway Cup i 2011.

Skoler
Barneskolene i kommunen heter Sagatun (sentrum) og Fjordtun. En tredje skole, Nesse, ble oppført i 2005 og midlertidig nedlagt i 2015. Sygna vidaregåande skule, som er en privat, kristen skole ligger også i kommunen.

Næringsliv
Nesseplast AS, en av Norges største leverandører av isopor, er Balestrands største bedrift med en omsetning på 131 millioner i 2017.

For om lag 40 år siden var det brusfabrikk i Balestrand. Den ble etablert ved Skåsheimselva i bygget etter et nedlagt snekkerverksted som Alf Ålhus drev. Han overtok senere brusfabrikken og drev den en del år. Fabrikken produserte blant annet Asina, en brus som liknet Solo.

Politikk

Kommunestyrevalget 2015

Kultur

Tusenårssted

Tusenårsstedet til kommunen er Balehaugen, hvor det en gang i tiden fantes flere vikinggraver. Statuen av Kong Bele er plassert på den ene haugen og ble satt opp i 1913. Balehaugen er kommunens festplass og det blir brukt midler til oppgradering av området med beplanting, steinheller med mere.

Severdigheter

Arkitektur
Balestrand har noen gode eksempler på trebygninger i dragestil i fra 1890-tallet. Den viktigste kilden til inspirasjon for dragestil - arkitekturen er eldre norske stavkirker.  Kviknes Hotel er oppført i sveitserstil, som er beslektet med dragestil.

Norsk reiselivsmuseum 
Norsk reiselivsmuseum ble nybygget til det nasjonale museet for reiseliv åpnet våren 2016. Bygget er skåret inn i grunnfjellet, hvor det tidligere var en fjellknaus, midt i sentrum av Balestrand.

Kirker
Kirkene heter Tjugum (Dragsvik), St. Olafs kirke eller Engelskkyrkja (sentrum), Kvamsøy gamle kyrkje (Kvamsøy) og Sæle kyrkje (Sæle).

Kuturarrangementer
Årlig arrangeres Balejazz, en jazz-festival som går over én helg i mai. Festivalen ble etablert i 1990.

Referanser

Eksterne lenker
Balestrand - Store norske leksikon
Balestrand - Allkunne levande leksikon

Balestrand kommune
Tidligere fergesteder i Sogn og Fjordane
Artikler i sjøfart-prosjektet
Bremanger

Bremanger er en kommune ute ved kysten nord i Vestland fylke (tidligere Sogn og Fjordane fylke). Den grenser i øst til Gloppen og i sør til Flora i Kinn kommune. Nord for Nordfjord og Fåfjorden ligger Vågsøy og Eid, fra 2020 henholdsvis Kinn og Stad kommuner.  Kommunesenter og største tettsted er Svelgen.

Bremanger er blant annet kjent for Hornelen, Nord-Europas høyeste sjøklippe, Vingenfeltet, et av Nord-Europas største helleristningsfelt, og Grotlesanden en sandstrand  omkranset av svaberg, vest for tettstedet Hauge.

Kommunen var en del av Terra-skandalen fra 2007.

Kommunehistorikk 
Bremanger ble opprettet som egen kommune 1. januar 1866 ved utskillelse fra Kinn kommune. 1. januar 1965 ble det meste av "gamle" Bremanger kommune slått sammen med deler av Davik kommune slik at kommunen fikk den utstrekning som den har i dag

Geografi

Bremanger kommune blir til vanlig delt inn i en indre og en ytre del. Den ytre delen består hovedsakelig av øyene Bremangerlandet og Frøya, mens den indre delen består av kommunens fastlandsområde. I dag er Bremangerlandet og resten av kommunen knyttet sammen via den undersjøiske Skatestraumtunnelen, til daglig kalt fastlandsforbindelsen. Bremanger kommune er delt mellom Nordfjord og Sunnfjord.

Ålfotbreen og fjellområdet rundt, særlig i Bremanger kommune, ble i 2021 vurdert som nasjonalpark.

Steder i Bremanger 

Ytre Bremanger:

Kalvåg - Tettsted med  innbyggere på øya Frøya. Kjent for et godt bevart sjøhusmiljø og turisme. Totalt er det omtrent 570 innbyggere på øya.
Hauge (Bremanger) – Sted på øya Bremangerlandet. Er sentrum for grendene rundt Bremangerpollen.
Berle – Sted på øya Bremangerlandet. Rundt 80 innbyggere.
Indre Bremanger:

Svelgen - Største tettsted med  innbyggere. Her ligger Elkem Bremanger.
Rugsund – Sted
Davik – Sted
Ålfoten – Sted

Politikk

Kommunestyrevalget 2019

Kommunestyrevalget 2015

Kultur

Tusenårssted
Kommunens tusenårssted er Gloføyke i Skatestraumen. I nyere tid er det funnet flere boplasser her, som vise rat sundet har vært et viktig senter i steinalderen. Funnene viser blant annet at folket som bodde her har hatt handelskontakt med områdene ved Østersjøen/Baltikum. Boplassen på Gloføyke ble derfor kommunens tusenårssted, og det er satt opp informasjonstavler her om boplassane.
Se også NrK.no

Kjente bremangere
Claus Frimann (1746-1829). Dikter og prest.
Kristofer Pedersen Indrehus (1860-1946). Stortingsmann.
Nikolai Astrup. (1880-1928) Kunstmaler født i Kalvåg.
Bård Olav Grotle (1917-1942), krigshelt
Arvid Eikevik (1935-2015). Kunstmaler.
Aase Botnmark (1927-2012), billedhugger
Else Myklebust (1938-), programleder og journalist (NRK)
Finn Hauge (1950-), jazzmusiker.
Magni Øvrebotten (1954-). Redaktør og journalist. 
Norulv Øvrebotten (1955-). Politiker og redaktør. 
Olve Grotle (1964-) Stortingsrepresentant.
Heidi Grande Røys (1967–), politiker (SV) og statsråd 2005-2009.
Dag H. Nestegard (1968-) Forfatter og journalist.
Laila Beathe Førde (1975-). Musiker.
Cecilie Rise Ortner (1977-), friidrettsutøver
Erling Sande (1978-) Stortingsrepresentant.

Referanser

Eksterne lenker
 Bremanger kommunes hjemmeside
 Bremanger  - Allkunne levande leksikon
Eid

Eid var en kommune i Nordfjord i tidligere Sogn og Fjordane, med administrasjonssenter på Nordfjordeid. Kommunen grenset i nord til Vanylven og Volda, i øst til Hornindal og Stryn, i sør over Nordfjorden til Gloppen og Bremanger, og i vest til Vågsøy og Selje.

Eid kommune og Selje kommune gikk 1. januar 2020 sammen til én kommune, Stad. Grunnkretsene Totland, Bryggja og Maurstad i Vågsøy kommune blir også en del av den nye kommunen

I Eid kommune ligger størstedelen av Norges dypeste innsjø, Hornindalsvatnet. Kommunens høyeste topp er Glitregga, som ligger på grensa mot Stryn kommune.

Politikk

Kommunestyrevalget 2015

Tusenårssted
Kommunens tusenårssted er den gamle ekserserplassen på Nordfjordeid. I dagligtale kalles den «Plassen» eller «Malakoff».

Delområder og grunnkretser
Eid er inndelt i 3 delområder og 24 grunnkretser.

Frivillige organisasjoner
Eid er kjent som en kommune med sterkt frivillig engasjement. Dette er en drivkraft bak Malakoff Rockfestival og Opera Nordfjord.
Andre frivillige lag og organisasjoner i kommunen:
Eid Idrettslag
Nordfjordeid Speidergruppe
Nordfjord Nærradio
Operaens vener
Frivillighetssentralen
Eid Raude Kross
Nordfjordeid Skulekorps
Kjølsdalen Musikklag

Befolkning 
Folketall 1. januar 2005 :

 Austre Eid: 824
 Heggjabygda/Navelsaker : 99 
 Holmøyane : 67 
 Leivdal : 292 
 Nes : 116 
 Hjelle : 250 
 Nordfjordeid : 2 645
 Skårhaug : 593 
 Myroldhaug/Langeland/Stokkenæs : 188 
 Lunden/Gjerde/Osnes : 449 
 Nordfjordeid : 461 
 Myklebust : 240 
 Myklebuståsen : 610 
 Os : 128 
 Hundeidet : 131 
 Torheim/Sørland : 84 
 Lote/Hennebygda : 146 
 Vestre Eid : 1 901
 Haugen : 300 
 Hjelmelandsdalen : 169 
 Naustdal : 253 
 Remmedalen : 85 
 Myrold : 417 
 Høynes : 180 
 Reksnes : 215 
 Kjølsdalen : 110 
 Haus/Lefdal : 172 
 Uoppgitt/uten bosted : 11

Totalt : 5 766

Kjente eidere
Jens Stub (1764-1819), eidsvollsmann
Sophus Lie (1842–1899), professor og matematiker
Matias Orheim (1884-1958), salmedikter og lekpredikant
Kolbjørn Varmann (1904-1980), stortingsrepresentant (Ap) 1950-1965, statsråd, fylkesmann i Finnmark 1963-1973
Arnt Rindal (1938-2016), ambassadør
Magnus Rindal (1942), professor i nordisk språkvitenskap ved UiO
Jakob Lothe (1950), professor i engelsk litteratur ved UiO
Jan-Ketil Smørdal (1964), sirkusdirektør Cirkus Agora
Marianne Kjørstad (1970), alpinist
Håvard B. Øvregård (1975), leder av Noregs Mållag 2009-2013
Jørn Jacobsen (1977), professor i strafferett ved UiB
Azar Karadas (1981), fotballspiller
Ronny André Hafsås (1985), skiskytter
Sander Smørdal (1985), svømmer
Sveinung Rotevatn (1987), politiker (V), stortingsrepresentant fra 2013
Vilde Hjelle (2003), vinner av MGPjr 2016
Anna Naustdal (2004), vinner av MGPjr 2016
Oselie, vinner av MGPjr 2017

Referanser

Eksterne lenker
Eid kommune - offisiell nettside 
Turistinformasjon for Eid
Eid - Allkunne levande leksikon
Hyllestad

Hyllestad er en kommune i ytre Sogn i Vestland fylke. Kommunen grenser i nord mot Fjaler og i øst mot Høyanger. Sognefjorden danner grense mot  Gulen kommune i sør mens Solund kommune ligger i sørvest. Folketallet i Hyllestad kommune er per 1. januar 2017 på 1438 innbyggerer.  

Hyllestad har blitt kjent for sin omfattende produksjon av kvernstein, en produksjon som trolig har pågått i mer enn tusen år.

Topografi
Fjellet Lihesten er et landemerke på vestlandskysten og det høyeste fjellet i kommunen. Dette fjellet var 16. juni 1936 åsted for den første flyulykken innen sivil ruteflyvning i Norge.

Næringsliv
Industri, landbruk og sjøbruk har vært grunnlaget for størsteparten av sysselsettingen i Hyllestad. Hjørnesteinsvirksomheten er båtverftet Havyard Leirvik.

Kommunehistorie
Hyllestad lå tidligere i Nordre Bergenhus amt, fra 1919 Sogn og Fjordane fylke. Hyllestad kommune ble til i 1862 ved at Hyllestad og Øn sogn ble skilt ut fra Askvoll kommune i Sunnfjord og slått sammen med Bø sokn fra Lavik kommune i ytre Sogn. Det bodde da 2475 personer i Hyllestad kommune. I 1888 ble gården Krakken med 17 innbyggere overført fra Hyllestad kommune til Solund.

Politikk

Kommunestyrevalget 2019

Kommunestyrevalget 2015

Kulturminner
Kvernsteinsbruddet i Hyllestad ligger på nordsiden av Åfjorden, og dekker hele 27 kvadratkilometer. Her er tydelige spor i fjellet etter uttak av kvernsteiner, samt halvhogde steiner som stadig sitter fast i fjellet, ødelagte løse stein i terrenget, det hele er et forlatt gruvelandskap, med spor etter uttak av kvernstein gjennom mange hundre år. Bruddet ligger i et belte av granatglimmerskifer. Området har vært kjent av lokalkjente, men det er først etter 1990 at kvernsteinsbruddet er blitt registrert og undersøkt. Omfanget i tid, volum og utbredelse er større enn noen har kjent til tidligere. Eksperter mener i dag at bruddene har vært i drift fra ca. 600-tallet e.Kr. Steinene er sporet blant annet til steder vikingene besøkte, som Island og Færøyene.  Produksjonen stoppet opp på 1500-tallet, da en fikk bedre stein fra brudd i Selbu. Stedet ble i 2010 nominert av Norge til UNESCOs liste over verdens kultur- og naturarvsteder.

Kvernsteinsparken i Hyllestad sentrum er et visningsområde knyttet til den store produksjonen av i hovedsak kvernstein som har vært i Hyllestad. Parken er et tilrettelagt turområde i den del av det store kvernsteinsbruddet som er lettest tilgjengelig.

Tusenårssted
Kommunens tusenårssted er Kvernsteinsparken i Hyllestad sentrum.

Bilder

Referanser

Eksterne lenker
 Hyllestad kommune - offisiell nettside
 Hyllestad - Allkunne, levande leksikon
 Hyllestad - Store norske leksikon